Luceafărul culturii românești

Mândra noastră țară binecuvântată, România de poveste, ne-a dat o stea ce nu apune: Mihai Eminescu – cel care a fost, este și va fi Luceafărul poeziei. În fiecare an, la început, îl sărbătorim cu mândrie dar și cu bucuria că este al nostru.

Manifestările culturale se țin lanț, cu spectacole artistice, recitări, cenacluri literare, muzică compusă pe versurile poeziei sale, comentarii. Un astfel de eveniment a avut loc la Centrul DGASPC sector 4, coordonator și moderator Mioara Voicu – Ansamblul Folcloric Flori de nuc. Revista noastră, Independența română – Independența prin cultură, a primit o bine meritată diplomă de excelență pentru promovarea culturii, pentru care mulțumim. Sunt convinsă că acolo pe bolta veșniciei, Mihai Eminescu veghează neobosit în onoare, știind că poezia sa din orice perioadă are o impresionantă continuitate. Evenimentul artistic a fost complex, cu poezie, muzică, dansatori și un auditoriu numeros.

Doina Bârcă

Contents